සුදු ම සුදු මහ යකාගේ කන එළුවකුගේ මෙන් දිගුය. මුහුණ පුරා සුදුම සුදු වූ රැවුල අතරින් කිරිම කිරි පාට දත් ඉදිරියට නෙරා විත් ඇත. කට දෙපැත්තේ ඇති නෙරා ගිය දත් කිහිපයකි. කළගෙඩියක් බඳු උදරය පිටට නෙරාගොස් ඇත. එක් අතකින් ලාම්පුවක් ගෙන අනෙක් අතින් දඟර ගැසුණු හැරමිටියක් ද අත ඇතිව ඒ මේ අත වැනෙමින් ශේව්ත වස්ත්‍රයෙන් සුසැදි සුදු යක්ෂයා සොහොන් බිමේ සිට තම ගොදුරට දෑස් දල්වාගෙන වැසුණු කාමරයේ දෙරගුළු කඩාගෙන ඒ මහා රාත‍්‍රියේ සරත්ගේ බෙල්ලට පැන ලේ උරා මස් කන්නට ක‍්‍රම ක‍්‍රමයෙන් ළං විය. පරිවාර සුදු යක්ෂ සේනාවෝ දිව දිගු කරමින් පෙළෙන් පෙළට ඒ අඳුරු කාමරයේ කෙළ සලමින් බලා සිටියෝය.
ශේව්ත වස්ත්‍රයෙන් සුසැදී සිටින්නේ කවුද?
සුදු යක්ෂයා